משחררים בניין נטוש בעמק רפאים בירושלים | המעברה | المخيّم
פעולות, שחרור בניינים
משחררים בניין נטוש בעמק רפאים בירושלים
פורסם על ידי hamaabara ⋅ 11 באוקטובר 2011	⋅ 4 תגובות
תוייק ב בית העם, דיור ציבורי, מאבק, מחאת אוהלים, צדק חברתי, שחרור בניינים	בלב המושבה הגרמנית בירושלים עומד לו בניין בן 4 קומות ריק נטוש וחרב בתוך מתחם היסטורי שנבנה ע"י הקהילה הטמפלרית במאה ה – 19.
הבניין שהיה שייך למכון הסיבים, ננטש ונמכר לחברת קולוני בשנת 1998 על מנת לבנות על השטח מלון מפלצתי בן 7 או 8 קומות המתוכנן לכסות את כל המבנים.
פרוייקט שכזה יפגע באופן אנוש במראה ובאופי הייחודי של השכונה.
כרגע התכנית תקועה בוועדות תכנון ואישורים, תוך כדי מאבק בין יזמי התכנית הרואים לנגד עיניהם רק את האינטרס הכספי ומיקסום הרווחים ללא התייחסות לאחריותם החברתית כלפי הציבור בהחזקתם את השטח בעוד התושבים נלחמים למען שמירת צביונה הייחודי של השכונה.
החלטנו לקחת על עצמנו את החזרת המבנה לציבור אליו המקום היה שייך, להשמיש אותו לייעוד המתאים לו יותר מכל, ”בית עם“, מרכז תרבות ולא מתחם נטוש.
אנו, המוחים כבר יותר מחודש למען צדק חברתי דורשים מנבחרי הציבור לקחת אחריות ומעבירים כאן מסר במעשינו ולא במילותנו. מבנה נטוש הוא עוול ציבורי!
אנו יוצרים כאן צדק חברתי ומוכיחים שדרוש רצון ומעט תקציב על מנת ליצור מציאות אחרת!
יש כאן מספיק מקום לפתור את מצוקת הדיור של רבים מזכאי הדיור הציבורי ומחוסרי היכולת שלתפיסתינו צריכים להיות זכאים לדיור ציבורי. יתרה מזו, ניתן להשתמש במבנים אלו לטובת הציבור למטרות שונות העונות על הצרכים שעלו מתוך המחאה החברתית בנוכחית, ובהשקעה סמלית. עושה רושם שעיריית ירושלים מעדיפה לאפשר למבנים להיות נטושים ולהמתין להזדמנות נדל“נית עסקית כגון בנייה של מלון יוקרה, אשר ישרת תיירים עשירים ואשר ישרת את הציבור אליו היא מחוייבת באופן מזערי, תוך פגיעה אנושה באופיה וייחודה של ירושלים.
אנו מזמינים את הציבור לקחת אחריות על עתידו! להשמיש את המבנה, ליצור בו בית עם ולתחזק אותו!
» הפגנה מול משרדי עמידר בירושלים
חזיר נדל"ן? בית משוחרר «
פינגבק: הקול הקורא של המעברה | המעברה - 31 באוקטובר 2011 פינגבק: הקול הקורא של המעברה | אלמוג בהר - 31 באוקטובר 2011 פינגבק: הקול הקורא של המעברה • מחאת הדיור - 5 בנובמבר 2011 פינגבק: לא נחמדים 2011 | העוקץ - 7 בנובמבר 2011 כתיבת תגובה לבטל	לכתוב תגובה...